 MABINGWA wa michuano ya vijana wenye umri chini ya miaka 20 ya Kombe la Uhai, Simba ilitinga nusu fainali baada ya kuifunga Tanzania Prisons ya Mbeya kwa mikwaju 5-4 katika mchezo uliofanyika kwenye Uwanja wa Chuo Kikuu cha Dodoma jana.Timu hizo zilifikia hatua ya kupigiana penalti tano tano na baadae kuongezewa moja moja baada ya kumaliza dakika 90 zikiwa suluhu na Simba walifanikiwa kufunga penalti tano na kukosa moja wakati Prisons ilifunga nne na kukosa moja ya nyongeza.Wafungaji wa Simba ni Abdallah Rashid, Yahaya Mbegu, Rashid Juma na Edward Jalala na Isack Kuwayawaya huku Modestus Patiyange akikosa wakati wafungaji wa Prisons ni Ramadhani Ibata, Thobias Luena, Joseph Mbwabwi na Edward Jalala.Katika robo fainali nyingine, Stand iliifunga Ndanda 1-0, bao lililofungwa John Rwitiko katika dakika ya 75. Nusu fainali zinafanyika Jumanne kwa Azam FC kuanza na Stand United huku Simba ikicheza na Mtibwa kwenye uwanja huo huo.